সাইপ্রাস জাতীয় ক্রিকেট দল
সাইপ্রাস ক্রিকেট দল আন্তর্জাতিক ক্রিকেটে সাইপ্রাসের প্রতিনিধিত্ব করে। তারা ১৯৯৯ সালে আইসিসির অনুমোদিত সদস্য হয়। কিন্তু ২০০৬ সালের আগস্ট মাসের আগে তাদের আন্তর্জাতিক ক্রিকেটে অভিষেক হয় নি। তারা ২০০৬ সালের ইউরোপীয় ক্রিকেট চ্যাম্পিয়নশিপের চতুর্থ বিভাগে অংশগ্রহণের মাধ্যমে প্রথম আন্তর্জাতিক ক্রিকেটে অংশ নেয়। সেখানে তারা রানার্সআপ হয়। ২০০৭ সালে তারা ইউরোপীয় চ্যাম্পিয়নশিপ এর তৃতীয় বিভাগে অংশ নেয়, যেখানে তারা ৮ দলের মধ্যে ৭ম হয়। পরে সাইপ্রাস আইসিসি চতুর্থ বিভাগ আয়োজন করে এবং তারা টুর্নামেন্টটিতে চ্যাম্পিয়ন হয়। ২০১১ সালে সাইপ্রাস আইসিসি দ্বিতীয় বিভাগ টি-টুয়েন্টি চ্যাম্পিয়নশিপে অংশ নেয়, যেখানে সুইডেনকে ১০ম স্থান নিরধারনী ম্যাচে হারিয়ে তারা ১০ম হয়। ২৯ ডিসেম্বর ২০১২ অনুসারে আইসিসি ইউরোপীয় টুয়েন্টি২০ র‍্যাংকিঙ্গে সাইপ্রাসের অবস্থান ২৪ তম।